ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՄԱՅԻՍԻ 7-Ի N 613-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
ՎԵՐԱԲԵՐՅԱԼ ԿԱՐԾԻՔՆԵՐԻ

	1. Հայաստանի Հանրապետության ֆինանսաների նախարարություն

	Ձեր սույն թվականի մայիսի 21-ի N 01/12-1/16881-2026 գրությամբ ներկայացված՝ «Հայաստանի Հանրապետության կառավարության 2026 թվականի մայիսի 7-ի N 613-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկներ չունենք: 
	Ընդունվել է: 

	2. Հայաստանի Հանրապետության արդարադատության նախարարություն

	Ի պատասխան Ձեր՝ 2026 թվականի հունիսի 18-ի թիվ 01/12-1/21169-2026 գրության՝ հայտնում ենք, որ «Հայաստանի Հանրապետության կառավարության 2026 թվականի մայիսի 7-ի N 613-Ն որոշման մեջ փոփոխության կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության կողմից պետական փորձագիտական եզրակացություն չի տրամադրվում՝ ելնելով «Նորմատիվ իրավական ակտերի մասին» օրենքի 7-րդ հոդվածի 2-րդ մասի պահանջներից, համաձայն որոնց՝ փորձաքննության չեն ենթարկվում պարտադիր պահուստավորման նորմատիվի կամ հատուկ տնտեսական նորմատիվների սահմանմանը, Կենտրոնական բանկի կողմից բանկային տոկոսի հաշվարկային դրույքի և բանկերի կապիտալի հակացիկլիկ շեմի չափը սահմանելուն ուղղված` Կենտրոնական բանկի խորհրդի որոշումների նախագծերը, պետական և համայնքային բյուջեների վերաբաշխման, ինչպես նաև բյուջեի կատարումն ապահովող միջոցառումների վերաբերյալ ենթաօրենսդրական նորմատիվ իրավական ակտերի նախագծերը, հարյուր տոկոս պետությանը սեփականության իրավունքով պատկանող բաժնեմաս ունեցող փակ բաժնետիրական ընկերությունների և պետական ոչ առևտրային կազմակերպությունների ստեղծման, վերակազմակերպման և լուծարման վերաբերյալ ենթաօրենսդրական նորմատիվ իրավական ակտերի նախագծերը: (...):
	Ընդունվել է:



